વિજીલન્સ કમિશનર એચ કે દાસ 1980 બેચના સનદી અધિકારી છે અને 2015માં એપ્રિલ 2015માં તેઓ નિવૃત્ત થયા હતા અને તેમને માર્ચ 2016માં વિજીલન્સ કમિશનર તરીકે નિમણૂંક આપવામાં આવી હતી. તેઓ ગત 30 જૂનના રોજ વિજીલન્સ કમિશનર તરીકે નિવૃત્ત થયા હતા. જે પછી તેમનો વધારાનો હવાલો ગૃહવિભાગના અધિક મુખ્યસચિવ એમ એસ ડાગુરને સોંપાયો હતો. ડાગુર આ મહિનાની 30 જુલાઈના રોજ સેવાનિવૃત્ત થાય છે, નિવૃત્ત થયા બાદ સરકારી પદ મેળવવા માટે ડાગુર વિજીલન્સ કમિશનર બનવા અથાગ પ્રયત્નો કરી રહ્યા હતા. તેમના ગોડફાધર પણ ડાગુરને આ પદ મળે તે માટે પોતાની તાકાત વાપરી પરંતુ સરકારે ડાગુરનું પત્તુ કાપવા માટે 11 દિવસ બાદ વિજીલન્સ કમિશનર તરીકે એચ કે દાસને ફરી વધુ એક વર્ષ માટેનું એક્સટેન્શન આપી દીધું છે.